3.  ลักษณะการประกอบธุรกิจ

ประวัติความเป็นมาของบริษัท

บริษัท ไทยยูเนี่ยนโฟรเซ่นโปรดักส์ จำกัด (มหาชน) จดทะเบียนจัดตั้งขึ้นเมื่อวันที่ 17 มีนาคม
2531 โดยครั้งแรกได้ร่วมกันจัดตั้งบริษัท เอเซี่ยน แปซิฟิค ไทยทูน่า จำกัด ขึ้นก่อน
ด้วยทุนจดทะเบียนเริ่มแรก 25 ล้านบาท ทั้งนี้
มีวัตถุประสงค์เพื่อประกอบกิจการผลิตและนำเข้าส่งออกอาหารทะเลแช่แข็ง
รวมถึงแปรสภาพผลิตภัณฑ์อาหารเพื่อจัดจำหน่ายทั้งในและต่างประเทศ ต่อมาในเดือนตุลาคม 2531
จึงได้จดทะเบียนเปลี่ยนชื่อเป็น บริษัท ไทยยูเนี่ยน โฟรเซ่น โปรดักส์ จำกัด

จากนั้น ในปี 2535 บริษัทได้ก่อสร้างห้องเย็นเพิ่มเติม
พร้อมกับการเข้าร่วมลงทุนจากบริษัทผู้ผลิตและจัดจำหน่ายรายใหญ่ ในประเทศญี่ปุ่น ได้แก่ บริษัท
มิตซูบิชิ คอร์ปอเรชั่น จำกัด และบริษัท ฮาโกโรโม่ ฟู้ดส์ จำกัด
ซึ่งเป็นลูกค้าและผู้จำหน่ายของบริษัท อย่างไรก็ตาม ในส่วนของผู้ถือหุ้นรายใหญ่ที่ถือเกินกว่าร้อยละ
10 ยังคงเป็นกลุ่มจันศิริ ต่อมาบริษัทได้แปลงสภาพเป็นบริษัทมหาชน
พร้อมทั้งเข้าจดทะเบียนในตลาดหลักทรัพย์ เมื่อวันที่ 22 พฤศจิกายน 2537

ในระยะเวลาที่ผ่านมา บริษัทได้มีการเพิ่มทุนเพื่อขยายการดำเนินงานและสภาพคล่องมาตลอด เมื่อปี
2554 บริษัทมีทุนจดทะเบียนเป็น 1,000,000,000 บาท โดยการออกหุ้นสามัญจำนวน
116,829,050 หุ้น มูลค่าที่ตราไว้หุ้นละ 1 บาท เพื่อขายให้กับผู้ถือหุ้นเดิมในสัดส่วน 20 หุ้นเดิมต่อ
1 หุ้นใหม่ และให้กับบุคคลในวงจำกัด รวมเป็นจำนวน 73,158,457 หุ้น
ส่วนที่เหลือใช้สำหรับรองรับหุ้นกู้แปลงสภาพที่บริษัทออกและมีอายุหุ้นกู้เท่ากับ 4 ปีนับจากวันที่ออก
ซึ่งรายละเอียดของหุ้นกู้ดังกล่าวสามารถดูได้จาก หัวข้อ 7. โครงสร้างเงินทุน
และการเพิ่มทุนครั้งล่าสุด เมื่อต้นปี 2555 บริษัทมีการออกหุ้นสามัญเพิ่มทุน
และได้จัดสรรหุ้นสามัญเพิ่มทุน ดังนี้

  1) เสนอขายหุ้นสามัญเพิ่มทุนของบริษัท มูลค่าหุ้นที่ตราไว้หุ้นละ 1
  บาทให้แก่ผู้ถือหุ้นเดิมของบริษัทฯ ซึ่งเป็นผู้ถือหุ้นที่มีรายชื่อ ณ วันปิดสมุดทะเบียนผู้ถือหุ้นของบริษัทฯ
  เมื่อวันที่ 25 เมษายน 2555 ตามสัดส่วนจำนวนหุ้นที่ผู้ถือหุ้นแต่ละรายถืออยู่ (Rights
  Offering) ในอัตราจัดสรร 5 หุ้นเดิมต่อ 1 หุ้นใหม่ โดยเศษของหุ้นให้ปัดทิ้ง

  2) เสนอขายหุ้นสามัญเพิ่มทุนของบริษัทฯ มูลค่าหุ้นที่ตราไว้หุ้นละ 1
  บาทให้แก่ผู้ถือหุ้นที่ได้รับหุ้นจากการแปลงสภาพหุ้นกู้แปลงสภาพและมีชื่ออยู่ในสมุดทะเบียนผู้ถือหุ้น ณ
  วันปิดสมุดทะเบียนผู้ถือหุ้นของบริษัทฯ เมื่อวันที่ 25 เมษายน 2555 ในอัตราจัดสรร 5 หุ้นเดิมต่อ
  1 หุ้นใหม่ โดยเศษของหุ้นให้ปัดทิ้ง

  ราคาขายต่อหุ้น: ราคาหุ้นละ 50.00 บาท (ทั้งกรณีตามข้อ 1 และข้อ 2)

ดังนั้น ทุนชำระแล้ว ณ 31ธันวาคม 2555 จึงเท่ากับ 1,147,593,829 หุ้น
และคงเหลือเป็นหุ้นสามัญเพื่อรองรับหุ้นกู้แปลงสภาพ จำนวน 54,406,171 หุ้น
เนื่องจากผู้ถือหุ้นกู้แปลงสภาพยังไม่ได้ยื่นความประสงค์ขอใช้สิทธิแปลงสภาพ

บริษัท ไทยยูเนี่ยนโฟรเซ่นโปรดักส์ จำกัด (มหาชน)
ประกอบธุรกิจผลิตและจำหน่ายอาหารทะเลแช่แข็งและบรรจุกระป๋อง เพื่อส่งออกต่างประเทศ
ปัจจุบันโรงงานของบริษัทตั้งอยู่ที่จังหวัดสมุทรสาคร และเพื่อให้การดำเนินธุรกิจครบวงจร
ก่อให้เกิดประสิทธิภาพในการผลิต การบริหารต้นทุน และการให้บริการลูกค้าที่มีประสิทธิภาพ
บริษัทจึงดำเนินกลยุทธ์ขยายการลงทุนทั้งในแบบ Expansion และ Integration ดังนั้น ณ 28
กุมภาพันธ์ 2556 บริษัทเข้าลงทุนในบริษัทย่อย รวม 22 แห่ง ซึ่งเป็นบริษัทในประเทศ 14
แห่งและต่างประเทศ 8 แห่ง ครอบคลุมธุรกิจด้านอาหารสำเร็จรูปและอาหารว่าง เช่น
อาหารบรรจุกระป๋อง อาหารแช่แข็ง และอาหารว่างประเภทต่างๆ โดยเน้นอาหารทะเลเป็นหลัก
ขณะเดียวกันก็ได้ขยายเข้าสู่การดำเนินงานในรูปธุรกิจบรรจุภัณฑ์และสิ่งพิมพ์
ธุรกิจตลาดภายในประเทศ ธุรกิจอาหารสัตว์ พัฒนาสายพันธุ์กุ้งเพื่อจำหน่าย
ธุรกิจโรงเพาะฟักและอนุบาลลูกกุ้ง และฟาร์มเลี้ยงกุ้ง เป็นต้น

นอกจากนี้ บริษัทยังได้มีการลงทุนในบริษัทร่วมอีก 5 แห่ง ซึ่งเป็นบริษัทในประเทศ 3
แห่งและต่างประเทศ 2 แห่ง ประกอบธุรกิจผลิตปูอัด อาหารกุ้ง อาหารสัตว์
ผลิตและส่งออกผลิตภัณฑ์พลอยได้จากอาหารทะเล ลงทุนในธุรกิจการจับปลาทูน่า
และธุรกิจให้บริการบริหารการจัดซื้อจัดจ้างผ่านระบบอิเล็กทรอนิกส์ (E-Procurement)
โดยรายละเอียดของแต่ละบริษัท สามารถดูได้จากหัวข้อ 1.2

ทั้งนี้
บริษัทได้มีนโยบายการแบ่งการดำเนินงานของบริษัทในกลุ่มตามประเภทของธุรกิจและลักษณะของผลิตภัณฑ์
ซึ่งแต่ละกลุ่มธุรกิจจะมีความสนับสนุนและเกี่ยวเนื่องกัน โดยแบ่งเป็น 5 กลุ่ม
ตามโครงสร้างในหน้าถัดไป

กลุ่มบริษัทประกอบธุรกิจในกลุ่มธุรกิจต่างๆ โดยแบ่งเป็น ดังนี้

โครงสร้างรายได้จากการขายของบริษัทและบริษัทย่อย

[TABLE]

* APC และ YCC ถือหุ้นโดย SC / TQS TUH TCM TMK และ TMAC ถือหุ้นโดย TFM / Tri-U,
TUFP และ USPN ถือหุ้นโดย TUI / MWB ถือหุ้นโดย TUIH / CAPN ถือหุ้นโดย USPN และ NFF
ถือหุ้นโดย TUM

** บจ.ไทร-ยูเนี่ยน โฟรเซ่น โปรดักส์ เกิดจากการควบรวมระหว่างบจ.เอ็มเพรส
อินเตอร์เนชั่นแนล และบจ.ไทร-ยูเนี่ยน โฟรเซ่น ฟู้ดส์

หมายเหตุ: เนื่องจากเป็นการแบ่งโครงสร้างรายได้จากการขาย
หลังจากหักรายการระหว่างกันออกแล้ว